ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en ru en es ka ka ka ka ka ka ka ka ka ka ka ka ka ka ka en en en es es nl ka ka ca en ka ka ka en ka ka en ka en ka en ka en en ka ka ka ka ka en ka en ka en ka en en ka en ka en ka en en ka ka ka ka xmf ka ka ka ka en en en
რა ეღირება რუსთაველი სტუდენტებისთვის ავტობუსით მგზავრობა | ტელეგრაფი
Home ახალი ამბები რა ეღირება რუსთაველი სტუდენტებისთვის ავტობუსით მგზავრობა
რამდენიმე დღის წინ, მედიით გავრცელებულ ინფორმაციას, რუსთავ-თბილისის მარშრუტზე ავტობუსების მოძრაობასთან დაკავშირებით, საზოგადოებაში აზრთა სხვადასხვაობა მოჰყვა. რუსთაველთა უმეტესობა იდეას დადებითად, სატრანსპორტო სფეროში მომუშავე ადამიანები კი სკეპტიკურად აფასებენ.
ტელეგრაფი რუსთავის მაჟორიტარ დეპუტატს, გიორგი ბეგაძეს დაუკავშირდა. დავინტერესდით რომელ სტრუქტურებთან მიმდინარეობს დ არა ეტაპზეა მოლაპარაკებები.
გიორგი ბეგაძე, საქართველოს პარლამენტის წევრი, რუსთავის მაჟორიტარი დეპუტატი:
– მოლაპარაკებები მიმდინარეობს აქტიურ რეჟიმში ყველა იმ უწყებასთან, რომელსაც ეს საკითხი ეხება, შესაბამისად, ამ ეტაპზე ამ პროცესებში ყველა უწყება იმ დოზითაა ჩართული, რა დოზითაც ამის საჭიროება არსებობს.
– ბატონო გიორგი ვინ უზრუნველყოფს მომსახურებას, ტრანსპორტი იქნება მუნიციპალური თუ კერძო?
– ტრანსპორტი, რომელზეც ჩვენ ვსაუბრობთ არ იქნება კერძო.
– როდესაც განაცხადეთ, რომ სტუდენტები ისარგებლებენ იგივე შეღავათით როგორც სარგებლობენ თბილისში, რა იგულისხმეთ, თქვენი გათვლებით რა იქნება სტუდენტური ტარიფი?
– სტუდენტის სტატუსის მქონე ახალგაზრდები თბილისის საზოგადოებრივ ტრანსპორტში, ვგულისხმობ ავტობუსებს, სარგებლობენ 20 თეთრიანი ტარიფით. როდესაც ვთქვი, რომ სტუდენტები ისარგებლებენ იგივე შეღავათით, რითაც სარგებლობენ თბილისში, სწორედ ეს ვიგულისხმე. მნიშვნელოვანია, რომ ორ ქალაქს შორის არსებობდეს სატრანსპორტო მომსახურეობა თანამედროვე ავტობუსებით და სტუდენტები სარგებლობდნენ შეღავათიანი ტარიფით, რომ უფრო მეტად ხელმისაწვდომი იყოს მათთვის განათლების მიღება.
– მაინც ჩაგეკითხებით, სტუდენტური ტარიფი იქნება 20 თეთრი?
– დიახ. ჩვენ ეს ტარიფი გვინდა.
ტელეგრაფი რუსთავ-თბილისის მარშრუტზე მომუშავე მიკროავტობუსის მძღოლებს გაესაუბრა. მძღოლების ნაწილი აცხადებს, რომ დეპუტატის იდეა მათთვისაც მისასალმებელია, ვინაიდან მათაც ჰყავთ სტუდენტი შვილები, თუმცა საკითხს ეჭვისთავლით უყურებენ და აცხადებენ: „დასახელებული ტარიფით შეუძლებელია სატრანსპორტო კომპანიამ არსებობა შეძლოს. ამის შესაძლებლობა მხოლოდ ბიუჯეტიდან სუფსიდირებით იქნება შესაძლებელი. იგივეს გაკეთება და სტუდენტური ტარიფის შემოღება მიკროავტობუსებშიც შეიძლება. ჩვენც გავანახევრებთ ტარიფს, თუ ბიუჯეტიდან გადაგვიხდიან და სატრანსპორტო კომპანია გეგმებს დაგვიწევს”.
რას ფიქრობენ ადგილობრივ თვითმართველობაში, სადაც ჯერ შიდა საქალაქო ავტობუსების შეძენა დგას დღის წესრიგში, არიან თუ არა დეპუტატის მიერ წარმოებულ მოლაპარაკებებში ჩართულები, ამაზე ჯერ-ჯერობით პასუხი ვერ მივიღეთ. თემას მივუბრუნდებით და უახლოეს დღეებში შემოგთავაზებთ აღმასრულებელთა პოზიციებს.
როგორი გინდა იყოს შენი ტრანსპორტი? მიიღე მონაწილეობა გამოკითხვაში
(ფოტოზე ასახული ტრანსპორტი შერჩეულია თემატურად და არ არის პირდაპირ კავშირში მასალასთან)
Previous article2017 წლის იანვარში ეკონომიკურმა ზრდამ 5.2 %, შეადგინა
Next articleსტალინის ნიშნების ფურცელი
RELATED ARTICLESMORE FROM AUTHOR
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
სად იყო კახი კალაძე
რუსთავის მერმა სხვადასხვა პროფესიის რუსთაველ ქალბატონებს 8 მარტი მიულოცა
,,რუსთავის შეზღუდული შესაძლებლობების მქონე პირთა დღის ცენტრში’’ ახალი სერვისი დაინერგება
დაბა თამარისში მომხდარი მკვლელობა შსს-მ ცხელ კვალზე გახსნა
ქართული ოცნების მერობის კანდიდატები მთელი ქვეყნის მასშტაბით – სია
პაატა იმნაძე წითელასა და წითურას ინფექციასთან დაკავშირებით მშობლებს რეკომენდაციით მიმართავს
კაზრეთში კიკბოქსინგში საერთაშორისო ტურნირი ,,არემჯის თასი“ გაიმართა
13-14 ივნისს ბოლნისის პირველი საერთაშორისო ფორუმი „ადგილობრივი ხელისუფლება ახალი ეკონომიკური შესაძლებლობებისთვის...
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
სკოლის გამოსაშვები გამოცდები, შესაძლოა, რამდენიმე საგანში გაუქმდეს
რუსთაველი აბიტურიენტები, რომლებმაც ზოგად უნარებში საუკეთესო შედეგები აჩვენეს
ზოგადი უნარების გამოცდის პირველადი შედეგების გამოქვეყნების თარიღი ცნობილია